Lav et referat af nedenstående tekst:

Tekst:
Elo Storm Knudsen er i fuld sving med at skære i det store orange bær. - Det er både en Tyrannosaurus Rex og et græskarhoved, forklarer han, mens han graver græskar-kød ud. Han er én af de indlagte børn på Regionshospital Nordjylland, som Kreaheltene er rykket ud til i denne uge. For de små patienter på hospitalet kan nemlig ikke lige lade sig gøre at gå ud på jagt efter slik eller Halloween-hygge derhjemme. Og når de ikke kan komme til græskarrene, må græskarrene jo komme til dem. - Vi kan altid godt lide, når der skal ske noget spændende for børnene, siger Laura Borg, der er kreahelt og står for dagens aktivitet på Regionshospital Nordjylland. Bliver taget godt imod Kreaheltene har Halloween-hygge i gang på flere hospitaler i Nordjylland i denne uge, hvor de inviterer børnene til at skære græskar og lave andre kreative projekter. Laura Borg fortæller, at dagens besøg har fået en varm modtagelse. - Det er taget mega godt imod af børnene, men også forældre og personale synes, det er mega hyggeligt, at vi sidder og skærer græskar og kan pynte afdelingerne og stuerne lidt, siger hun. Græskarrene pryder stuerne, så længe børnene er indlagt, og efterfølgende må børnene tage dem med hjem. Kreaheltene blev lanceret i september 2020 og er i dag til stede på seks af landets hospitaler.

Referat:
Kreaheltene inviterer i denne uge børn og unge på de nordjyske sygehuse til at skære græskar og være kreative med Halloween som tema.